Andrei Burcă a marcat, dar Al-Okhdood a pierdut acasă în campionatul Arabiei Saudite
Fundaşul român Andrei Burcă a marcat golul echipei Al-Okhdood, care a fost învinsă acasă de Al Raed, cu scorul de 3-1, vineri, într-o partidă din etapa a 25-a a campionatului de fotbal al Arabiei Saudite.
Oaspeţii au marcat primii, prin marocanul Karim El Berkaoui (15), dar Al-Okhdood a egalat la scurt timp, prin Burcă (20), din penalty.
Al Raed a câştigat graţie golurilor înscrise de marocanul Mohammed Fouzair (31) şi de capverdianul Julio Tavares (56).
Burcă, integralist în acest meci, a ajuns la 6 goluri marcate în 24 de partide. Florin Tănase a evoluat 82 de minute la gazde.
În alt meci, Damac FC, echipă antrenată de românul Cosmin Contra, a pierdut acasă cu Al Khaleej, scor 0-1, prin golul lui Khaled Narey (35).
Mijlocaşul Nicolae Stanciu, căpitanul naţionalei României, a jucat tot meciul la Damac.
Clasament
1. Al Hilal 68 puncte (24 jocuri)
2. Al Nassr 56 (24)
3. Al Ahli SFC 48 (25)
4. Al Ittihad 46 (25)
5. Al Taawoun 43 (25)
6. Al Ettifaq 36 (25)
7. Damac FC 34 (25)
…………………………….
14. Al-Okhdood 24 (25)
…